Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 2. számú melléklet a 89/2005. (V. 5.) Korm. rendelethez
Paragraph Index: 859

c) a felülvizsgálók értékelik az irányítási folyamat és a megvalósítás hatékonyságát. 2.010. A minõségirányítási rendszer hatékony mûködtetése minden érintett számára kötelezõ. 2.011. A Vezetõségnek ki kell jelölnie a vezetõség egy tagját, aki elegendõ függetlenséggel, hatáskörrel és információval rendelkezik a minõségirányítási rendszer tervezésével, mûködtetésével és fejlesztésével kapcsolatos intézkedések meghatározására és végrehajtásra. 2.012. A nukleáris biztonság az alapvetõ szempont mindazon termékek, szolgáltatások és folyamatok azonosításánál, amelyekre a minõségirányítási rendszer vonatkozik. 2.013. Minden egyes termék, szolgáltatás vagy folyamat nukleáris biztonságra gyakorolt, közvetlen vagy közvetett hatásának jelentõségére alapozott osztályozó elvet kell alkalmazni. A konkrét minõségirányítási követelmények alkalmazásában ennek az osztályozó elvnek tükröznie kell a tervezett és elismert különbségeket. 2.014. A minõségirányítási rendszernek olyan intézkedéseket kell tartalmaznia, melyek biztosítják, hogy a dokumentáció a felhasználók számára megfelelõ nyelven áll rendelkezésre. 2.2. KÉPZÉS ÉS MINÕSÍTÉS 2.015. A személyzetet oly módon kell kiképezni és minõsíteni, hogy az alkalmas és jogosult legyen a rá bízott feladatok végrehajtására, valamint legyen tisztában tevékenységének biztonsági következményeivel. 2.3. A NEM-MEGFELELÕSÉGEK KEZELÉSE ÉS HELYESBÍTÕ INTÉZKEDÉSEK 2.016. Az elõírt követelményeknek nem megfelelõ termékeket, szolgáltatásokat és folyamatokat azonosítani kell. Értékelni kell a nem-megfelelõségek biztonságra gyakorolt hatását, és azt jelenteni kell az Engedélyes illetékes vezetõi szintjének. 2.017. Az értékelés eredményétõl függõen kell a terméket elfogadni, visszautasítani, javítani, vagy újra megmunkálni, illetve a szolgáltatásokat és folyamatokat elfogadni vagy visszautasítani. 2.018. A továbbfejlesztés érdekében meg kell határozni a nem-megfelelõségek okait, és helyesbítõ intézkedéseket kell tenni megismétlõdésük megelõzése érdekében. 2.019. A továbbfejlesztéshez szükséges intézkedések meghatározásához felül kell vizsgálni, illetve elemezni és értékelni kell a termék jellemzõit (pl. megbízhatóságát), a folyamat végrehajtását, a tapasztalatokat és más a minõséghez kapcsolódó információt (beleértve az irányítási folyamatokat). 2.4. A DOKUMENTÁLÁS SZABÁLYOZÁSA ÉS A NYILVÁNTARTÁSOK 2.020. Az eljárás-utasításokat, utasításokat, mûszaki elõírásokat és más, a folyamatokat leíró, követelményeket rögzítõ és tervezési alapokat meghatározó dokumentációt el kell készíteni, azokat ellenõrizni, jóváhagyni, kiadni, szétosztani, hatályba léptetni, karbantartani, felülvizsgálni és szükség szerint érvényesíteni kell. Ki kell jelölni a dokumentáció készítését, ellenõrzését, módosítását és jóváhagyását végzõ személyeket, és biztosítani kell számukra a munkavégzéshez szükséges adatokhoz való hozzáférhetõséget. A dokumentációt alkalmazó személyzet a szükséges és megfelelõ dokumentációt ismerje és használja. 2.021. A személyzetre vonatkozó, a termékek és szolgáltatások állapotát, kivitelezését és jellemzõit, a folyamatok végrehajtását rögzítõ, valamint a minõség tárgyi bizonyítékait képviselõ dokumentációk nyilvántartását el kell készíteni, azokat ellenõrizni, osztályozni, jóváhagyni, karbantartani és felülvizsgálni kell. Valamennyi nyilvántartás olvasható, teljes és azonosítható legyen. Nyilvántartási rendszert kell létrehozni a dokumentációk azonosítására, összegyûjtésére, jelölésére, tárolására, elrendezésére, karbantartására és visszakeresésére. 2.022. A dokumentációk, a kapcsolódó vizsgálati anyagok és mintadarabok megõrzési idejét úgy kell meghatározni, hogy azok összhangban legyenek az érintett dokumentációk, nyilvántartások, anyagok és mintadarabok jellemzõivel.

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes